Dwayne Johnson hefur verið ráðinn til að leika aðalhlutverkið í myndinni Not Without Hope , sem byggð er á samnefndri sjálfsævisögu eftir Nick Schuyler . Myndin mun fjalla um fjóra vini , Schuylar og NFL leikmennina Marquis Cooper og Corey Smith ásamt besta vini Schuyler , Will Bleakley , sem er fyrrum ruðningsleikmaður háskólaliðsins í Suður Flórída – en þeir fóru í veiðiferð út á Mexíkóflóa þegar bát þeirra hvolfdi og mennirnir urðu skipreka úti á sjó . Á næstu dögum þá reyndu mennirnir að halda lífi í þeirri von að hjálp myndi berast . Johnson mun leika Schuyler í myndinni . Schuyler , sem er fyrrum ruðningsleikmaður og núverandi einkaþjálfari í Tampa í Flórída , sagði ; „ Ég er fullur auðmýktar yfir því að Relativity fyrirtækið hafi verið tilbúið að votta þeim Marquis , Corey og Will virðingu með þessum hætti . “